CELEX: 32022R0981
Language: mt
Date: 2022-06-23 00:00:00
Title: Regolament ta’ Implimentazzjoni tal-Kummissjoni (UE) 2022/981 tat-23 ta’ Ġunju 2022 li jemenda r-Regolament ta’ Implimentazzjoni (UE) 2021/546 li jimponi dazju anti-dumping definittiv u li jiġbor b’mod definittiv id-dazju proviżorju impost fuq l-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina

24.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 167/93
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/981
         tat-23 ta’ Ġunju 2022
         li jemenda r-Regolament ta’ Implimentazzjoni (UE) 2021/546 li jimponi dazju anti-dumping definittiv u li jiġbor b’mod definittiv id-dazju proviżorju impost fuq l-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina
         IL-KUMMISSJONI EWROPEA,s
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u b’mod partikolari l-Artikolu 14(1) tiegħu,
         Billi:
         
                     (1)
                  
                  
                     L-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina huma soġġetti għal dazji anti-dumping definittivi impost mir-Regolament ta’ Implimentazzjoni tal-Kummissjoni (UE) 2021/546 (2).
                  
               
                     (2)
                  
                  
                     Guandong Huachang Aluminium Factory Co., Ltd., kodiċi addizzjonali TARIC C575 (3), kumpanija soġġetta għal rata ta’ dazju antidumping ta’ 22,1 % għall-produtturi li kkooperaw mhux inklużi fil-kampjun, infurmat lill-Kummissjoni fid-9 ta’ Ġunju 2021 (“id-data tat-talba”) li kienet biddlet isimha għal Guandong Huachang Group Co., Ltd.
                  
               
                     (3)
                  
                  
                     Il-kumpanija talbet lill-Kummissjoni biex tikkonferma li l-bidla fl-isem ma taffettwax id-dritt tal-kumpanija li tibbenefika mir-rata tad-dazju anti-dumping applikata lilha skont l-isem li kellha qabel.
                  
               
                     (4)
                  
                  
                     Il-Kummissjoni eżaminat l-informazzjoni pprovduta u kkonkludiet li l-bidla fl-isem kienet irreġistrata kif suppost mal-awtoritajiet rilevanti, u ma wasslitx għal xi relazzjoni ġdida ma’ gruppi oħra ta’ kumpaniji li ma kinux investigati mill-Kummissjoni.
                  
               
                     (5)
                  
                  
                     Għaldaqstant, din il-bidla fl-isem ma taffettwax is-sejbiet tar-Regolament ta’ Implimentazzjoni (UE) 2021/546 u b’mod partikolari r-rata tad-dazju anti-dumping applikabbli għaliha.
                  
               
                     (6)
                  
                  
                     L-evidenza fil-file ikkonfermat ukoll li l-bidla fl-isem kienet applikabbli mis-26 ta’ April 2021, il-jum meta l-Amministrazzjoni ta’ Foshan Nanhai għar-Regolament tas-Suq approvat il-bidla fl-isem.
                  
               
                     (7)
                  
                  
                     Minħabba l-kunsiderazzjonijiet fil-premessi ta’ hawn fuq, il-Kummissjoni qieset li kien xieraq li r-Regolament ta’ Implimentazzjoni (UE) 2021/546 jiġi emendat biex jirrifletti l-bidla fl-isem tal-kumpanija li qabel kienet attribwita għall-kodiċi TARIC addizzjonali C575. Il-bidla fl-isem jenħtieġ għalhekk li tidħol fis-seħħ mid-data tat-talba, jiġifieri d-9 ta’ Ġunju 2021.
                  
               
                     (8)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit bl-Artikolu 15(1) tar-Regolament (UE) 2016/1036,
                  
               ADOTTAT DAN IR-REGOLAMENT:
         
            Artikolu 1
            
               1.   L-Anness tar-Regolament ta’ Implimentazzjoni tal-Kummissjoni (UE) 2021/546 huwa emendat kif ġej:
               
                  
                              “Guangdong Huachang Aluminium Factory Co., Ltd.
                           
                           
                              C575”
                           
                        
               hija sostitwitz bi:
               
                  
                              “Guangdong Huachang Group Co., Ltd.
                           
                           
                              C575”
                           
                        
            
            
               2.   Il-kodiċi addizzjonali TARIC C575 li qabel kien attribwit lil Guangdong Huachang Aluminium Factory Co., Ltd. għandu japplika għal Guangdong Huachang Group Co., Ltd. mid-9 ta’ Ġunju 2021.
            
            
               3.   Kwalunkwe dazju definittiv imħallas fuq importazzjonijiet ta’ prodotti manifatturati minn Guangdong Huachang Group Co., Ltd. li jaqbeż id-dazju anti-dumping stabbilit fl-Artikolu 1(2) tar-Regolament ta’ Implimentazzjoni (UE) 2021/546 fir-rigward ta’ Guangdong Huachang Aluminium Factory Co., Ltd. għandu jiġi rimborżat jew jinħafer f’konformità mal-leġiżlazzjoni doganali applikabbli.
            
         
         
            Artikolu 2
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 176, 30.6.2016, p. 21.
         
            (2)  Ir-Regolament ta’ Implimentazzjoni tal-Kummissjoni (UE) 2021/546 tad-29 ta’ Marzu 2021 li jimponi dazju anti-dumping definittiv u li jiġbor b’mod definittiv id-dazju proviżorju impost fuq l-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina (ĠU L 109, 30.3.2021, p. 1).
         
            (3)  It-Tariffa Integrata tal-Unjoni Ewropea.